text: Astrid Krag skifter fra SF til Socialdemokraterne
  30 januar 2014 kl. 14.53
  Nuværende sundhedsminister Astrid Krag skifter fra SF til Socialdemokraterne, oplyser hun på Facebook.
  Flugten fra det kriseramte parti fortsætter. Astrid Krag har bekræftet på sin facebook-profil, at hun forlader Socialistisk Folkeparti til fordel for Socialdemokraterne.
  - De seneste begivenheder har gjort det klart, at Socialdemokraterne nu er det parti, der bedst favner mine politiske holdninger, skriver Astrid Krag (SF) på sin facebook-profil.
  - Det er selvfølgelig med vemod, at jeg siger farvel til SF. Jeg har haft mange gode år i partiet og er stolt over at have været med til at udvikle partiet. Jeg ønsker SF - og de mange gode folk, jeg kender i partiet - alt det bedste og siger farvel uden bitterhed, skriver Astrid Krag.
  Astrid Krag er født i Vejle og student fra Tørring Amtsgymnasium
  Astrid Krags politiske CV på Folketinget.dk
  
  